wannaphong/clean_thaiwikipedia huggingface dataset:
# โบทูลิซึม
โบทูลิซึม  เป็นโรคที่เกิดจากพิษของแบคทีเรียสายพันธุ์ Clostridium botulinum ซึ่งอาจมีอันตรายรุนแรงถึงเสียชีวิตได้ อาการแรกเริ่มคืออ่อนแรง การมองเห็นผิดปกติ รู้สึกอ่อนล้า และพูดลำบาก จากนั้นอาจตามมาด้วยอาการอ่อนแรงของแขน กล้ามเนื้อหน้าอก และขา ส่วนใหญ่ผู้ป่วยจะมีการรู้สึกตัวดี และไม่มีไข้
อ้างอิง

แหล่งข้อมูลอื่น

 BOTULISM in the United States, 1889–1996. Handbook for Epidemiologists, Clinicians and Laboratory Technicians. Centers for Disease Control and Prevention. National Center for Infectious Diseases, Division of Bacterial and Mycotic Diseases 1998.
 NHS choices 
 CDC Botulism: Control Measures Overview for Clinicians
 University of California, Santa Cruz Environmental toxicology – Botulism 
 CDC Botulism FAQ
 FDA Clostridium botulinum Bad Bug Book
 USGS Avian Botulism
# เหรียญที่ระลึก "ครบรอบ 30 ปีในชัยเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945"
เหรียญที่ระลึก "ครบรอบ 30 ปีในชัยเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945"  เป็นเหรียญที่ระลึกครบรอบ 30 ปี สำหรับชัยชนะเหนือเยอรมนีในมหาสงครามของผู้รักชาติ เหรียญได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 25 เมษายน ค.ศ. 1975

 สมุดภาพ
# เจ้าหญิงเฮ็ลเลนา อาเดิลไฮท์แห่งเดนมาร์ก
เจ้าหญิงเฮ็ลเลนา อาเดิลไฮท์แห่งเดนมาร์ก  ; (เดิม:เจ้าหญิงเฮ็ลเลนา อาเดิลไฮท์แห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค) (1 มิถุนายน ค.ศ. 1888 - 30 มิถุนายน ค.ศ. 1962) เป็นพระชายาใน เจ้าชายฮารัลด์แห่งเดนมาร์ก ทรงเป็นพระธิดาพระองค์ที่ 3 ใน ฟรีดริช เฟอร์ดินานด์ ดยุกแห่งแห่งชเลสวิช-ฮ็อลชไตน์ กับ  เจ้าหญิงกาโรลีน มาทิลด์แห่งชเลสวิช-ฮ็อลชไตน์-เซอเนอร์ปอร์-ออกัสเทนเบิร์ก พระองค์ทรงเป็นพระมารดาใน เจ้าหญิงคาโรลีเนอ-มาทิลเดอแห่งเดนมาร์ก เป็นพระอัยยิกาใน เจ้าหญิงเอลิซาเบธแห่งเดนมาร์ก เคานต์อิงกอล์ฟแห่งโรเซินบอร์ก เคานต์คริสเตียนแห่งโรเซินบอร์ก รวมถึงเป็นพระมาตุจฉา (น้า) ใน เจ้าหญิงซิบิลลาแห่งซัคเซิน-โคบวร์คและโกทา พระราชมารดาในสมเด็จพระราชาธิบดีคาร์ลที่ 16 กุสตาฟแห่งสวีเดน
# เงือกน้อยผจญภัย ภาค 2 ตอน วิมานรักใต้สมุทร
เงือกน้อยผจญภัย ภาค 2 ตอน วิมานรักใต้สมุทร  เป็นภาพยนตร์อนิเมชั่นที่ออกฉายในปี ค.ศ. 2000 ภาพยนตร์เรื่องนี้เป็นภาพยนตร์ภาคที่สองในภาพยนตร์ชุด เงือกน้อยผจญภัย ต่อจากภาพยนตร์เรื่อง เงือกน้อยผจญภัย ภาพยนตร์เรื่องถัดไปของภาพยนตร์เรื่องนี้คือ เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน

เนื้อเรื่อง

 ตัวละคร 
เมโลดี้ (พากย์โดย ทารา สตรอง): ลูกสาวของเจ้าหญิงแอเรียลและเจ้าชายอีริค เป็นมนุษย์ที่ต้องการรับรู้มรดกของชาวเงือกและมีความไฝ่ฝันที่จะกลายเป็นนางเงือกเหมือนแม่ แต่ภายหลังก็ยอมรับความเป็นมนุษย์และใช้ชีวิตต่อไปอย่างมนุษย์
เจ้าหญิงแอเรียล (พากย์โดย โจดี้ เบนสัน): อดีตเจ้าหญิงเงือก ภรรยาของเจ้าชายอีริคและแม่ของเมโลดี้
ร็อบ พอลเซน พากย์เป็น เจ้าชายอีริค
โจดี้ เบนสัน พากย์เป็น เจ้าหญิงแอเรียล
แพท แคร์โรล พากย์เป็น มอร์กาน่า
แพดดี้ เอ็ดเวิร์ดส์ พากย์เป็น เจ้าชายอีริค
บัดดี้ แฮคเก็ตต์ พากย์เป็น สกัตเติ้ล
คาม คล๊าร์ค พากย์เป็น ฟลาวน์เดอร์
เค็นเน็ธ มาร์ส พากย์เป็น ราชาไตรตัน
ซามูแอล อี. ไรท์ พากย์เป็น เซบาสเตียน
เรเน ออเบอร์โจนอยส์ พากย์เป็น เชฟหลุยส์
แคลนซี บราวน์ พากย์เ็น อันเดอร์โทว์
# เทศบาลตำบลบ้านใหม่ไชยพจน์
เทศบาลตำบลบ้านใหม่ไชยพจน์  เป็นเทศบาลแห่งหนึ่งใน อำเภอบ้านใหม่ไชยพจน์ จังหวัดบุรีรัมย์

 ประวัติ 
เทศบาลตำบลบ้านใหม่ไชยพจน์ อำเภอบ้านใหม่ไชยพจน์ ได้รับการยกฐานะจากสุขาภิบาล บ้านใหม่ไชยพจน์ และจัดตั้งเป็นเทศบาลตำบลบ้านใหม่ไชยพจน์ ตามพระราชบัญญัติเปลี่ยนแปลงฐานะจากสุขาภิบาลเป็นเทศบาลตำบล เมื่อวันที่ 25 พฤษภาคม 2542 ด้วยพื้นที่ 11.68 ตารางกิโลเมตร นับแต่ได้รับการจัดตั้งเป็นเทศบาล ได้ปฏิบัติภารกิจตามอำนาจหน้าที่เป็นอย่างดีมาตลอด  แม้จะยังไม่มี สำนักงานถาวรในการปฏิบัติงานก็ตามในเบื้องต้นได้ใช้ชั้นบนของศาลาประชาคมอำเภอบ้านใหม่ไชยพจน์เป็น สำนักงาน ต่อมาขอเช่าอาคารพาณิชย์บริเวณปากทางเข้าโรงเรียนกู่สวนแตงพิทยาคมเป็นสำนักงานอยู่ระยะหนึ่ง จนมีการเลือกตั้งสมาชิกสภาเทศบาล และได้ประชุมสภามีมติซื้อที่ดินบริเวณติดเขตทางหลวงแผ่นดินหมายเลข 207 เส้นทาง บ้านใหม่ไชยพจน์ - หนองสองห้อง เป็นสถานที่ก่อสร้างอาคารสำนักงานแห่งใหม่ ตั้งอยู่เลขที่ 99 หมู่ที่ 3 ถนนเจนจบทิศ ตำบลหนองแวง อำเภอบ้านใหม่ไชยพจน์ จังหวัดบุรีรัมย์ ได้เปิดใช้บริการตั้งแต่วันที่  15 มกราคม 2547 เป็นต้นมาจนถึงปัจจุบัน

 ที่ตั้งและอาณาเขต 
เทศบาลตำบลบ้านใหม่ไชยพจน์ตั้งอยู่ห่างจากจังหวัดนครราชสีมาไปทางทิศตะวันออกเฉียงเหนือ ประมาณ 86 กิโลเมตร มีอาณาเขตติดต่อดังนี้
 ทิศเหนือ ติดต่อกับ ตำบลทองหลาง ตำบลแดงใหญ่ อำเภอบ้านใหม่ไชยพจน์
 ทิศตะวันออก ติดต่อกับ ตำบลหนองแวง อำเภอบ้านใหม่ไชยพจน์
 ทิศใต้ ติดต่อกับ ตำบลหนองแวง ตำบลกู่สวนแตง อำเภอบ้านใหม่ไชยจพจน์
 ทิศตะวันตก ติดต่อกับ ตำบลหนองเยือง ตำบลทองหลาง อำเภอบ้านใหม่ไชยพจน์

 ชุมชน 
เทศบาลตำบลบ้านใหม่ไชยพจน์แบ่งเขตการปกครองออกเป็น 8 หมู่บ้าน ดังนี้
 หมู่ที่ 1 บ้านกม. ศูนย์ ตำบลหนองแวง
 หมู่ที่ 2 บ้านหนองไผ่ล้อม ตำบลหนองแวง
 หมู่ที่ 3 บ้านหนองไผ่ ตำบลหนองแวง
 หมู่ที่ 4 บ้านหัวฝาย ตำบลหนองแวง
 หมู่ที่ 5 บ้านหนองแวงน้อย ตำบลหนองแวง
 หมู่ที่ 6 บ้านหนองแวง ตำบลหนองแวง
 หมู่ที่ 8 บ้านหัวถนน (บางส่วน) ตำบลทองหลาง 
 หมู่ที่ 12 บ้านหนองบัวขาว ตำบลหนองแวง

 ประชากร 
จำนวนประชากรในเขตเทศบาลตำบลบ้านใหม่ไชยพจน์ ณ วันที่ 31 มีนาคม 2556 จำนวนทั้งสิ้น 4,300 คน เป็นชาย 2,140 คน เป็นหญิง 2,160 คน จำนวนครัวเรือนทั้งสิ้น 1,246 หลังคาเรือน จำนวนผู้มีสิทธิเลือกตั้ง 3,287 คน เป็นชาย 1,616 คน เป็นหญิง 1,671 คน เมื่อเปรียบเทียบอัตราส่วนความหนาแน่นของประชากรต่อ พื้นที่รวมทั้งหมดจะมีค่าประมาณ 368.15 คน/ตารางกิโลเมตร (พื้นที่ทั้งหมด 11.68 ตารางกิโลเมตร)
# โรงเรียนพลอยจาตุรจินดา นครปฐม
ประวัติ

โรงเรียนพลอยจาตุรจินดา ตำบลท่าพระยา อำเภอนครชัยศรี จังหวัดนครปฐม สังกัดสำนักงานคณะกรรมการการศึกษาขั้นพื้นฐาน  กระทรวงศึกษาธิการ จัดชั้นเรียนแบบสหศึกษา เปิดสอนระดับชั้นมัธยมศึกษาปีที่ ๑ ถึงมัธยมศึกษาปีที่ ๖ ได้รับการจัดตั้งตามประกาศของกระทรวงศึกษาธิการ เมื่อวันที่ ๒๕ มีนาคม ๒๕๑๙ เปิดสอนครั้งแรกเมื่อวันที่ ๑ มิถุนายน ๒๕๑๙ รับนักเรียนเข้าเรียนแบบสหศึกษาชั้นมัธยมศึกษาปีที่ ๑ ถึงมัธยมศึกษาปีที่ ๓
พลตำรวจโทประชา บูรณธนิต ประธานดำเนินการจัดสร้างโรงเรียนร่วมกับคณะ คือ
นางปราณี บูรณธนิต พระครูสังฆคารวิสุทธิ์(เพี้ยน  เฟื่องนคร)เจ้าอาวาสวัดหลวงประชาบูรณะ  พร้อมด้วยคณะกรรมการวัดหลวงประชาชนชาวตำบลท่าพระยาและตำบลใกล้เคียงที่ร่วมจัดสร้างโรงเรียน
ด้วยเหตุที่นายกร  จาตุรจินดา ได้บริจาคที่ดินและเงินจำนวน ๑,๕๐๐,๐๐๐ บาท เพื่อสร้างอาคารเรียนแบบ ๒๑๖ก. พร้อมครุภัณฑ์ มีความประสงค์ขอใช้ชื่อโรงเรียนเป็นอนุสรณ์แก่มารดาท่านซึ่งถือกำเนิดเป็นชาวนครชัยศรีและถึงแก่กรรมไปแล้ว ปัจจุบันบรรจุอัฐิอยู่ในเจดีย์ ณ วัดหลวงประชาบูรณะดังนั้นทางราชการจึงอนุมัติให้ใช้ชื่อโรงเรียน “พลอยจาตุรจินดา” ตามความประสงค์ของผู้บริจาค
โรงเรียนพลอยจาตุรจินดา ตั้งอยู่บริเวณวัดหลวงประชาบูรณะหมู่ที่ ๑ ตำบลท่าพระยา อำเภอนครชัยศรีจังหวัดนครปฐม  มีพื้นที่ทั้งหมด ๓๘ ไร่ ๖๒ ตารางวา ได้จากที่ดินของวัดประชาบูรณะส่วนหนึ่ง และประชาชนบริจาคให้อีกส่วนหนึ่ง มีรายละเอียดโดยย่อ ดังนี้
๑. ที่ดินธรณีสงฆ์ของวัดประชาบูรณะ จำนวน ๙ ไร่ ๓ งาน
๒. นายกร จาตุรจินดา มอบที่ดินโฉนดเลขที่ ๒๘๘๗  จำนวน ๖ ไร่ ๓ งาน ๒๔ ตารางวา และบริจาคเงิน จำนวน ๑,๕๐๐,๐๐๐ บาท
๓. พลตำรวจโทประชา  บูรณธนิต มอบที่ดินโฉนดเลขที่ ๒๘๘๔ จำนวน ๗ ไร่ ๒ งาน ๗๔ ตารางวา และบริจาคเงินจำนวน ๙๐๐,๐๐๐ บาท
๔.  นางปราณี  บูรณธนิต มอบที่ดินโฉนดเลขที่ ๒๘๘๕  จำนวน ๕ไร่ ๑ งาน ๔๐ ตารางวา
๕. นายเบี้ยว เมืองสถาน ร่วมกับชาวบ้านมอบที่ดินโฉนดเลขที่ ๒๘๘๖ จำนวน ๕ ไร่ ๓ งาน ๒๔ ตารางวา
๖. ชาวบ้านร่วมกันมอบที่ดินโฉนดเลขที่ ๑๗๙๔๙ จำนวน ๒ ไร่ ๓ งาน
กรมสามัญศึกษา (สมัยนั้น) แต่งตั้งนายปลิว  เนตรแก้ว วุฒิ กศ.บ. ผู้ช่วยครูใหญ่โรงเรียนงิ้วรายบุญมีรังสฤษฏ์  มาดำรงตำแหน่งครูใหญ่โรงเรียนพลอยจาตุรจินดา เปิดรับนักเรียนชั้นมัธยมศึกษาปีที่ ๑ ได้  จำนวน ๙๐ คน โรงเรียนได้รับความร่วมมือช่วยเหลืออย่างดียิ่งจาก นายกร  จาตุรจินดา  พลตำรวจโทประชา บูรณธนิต เจ้าอาวาสวัดหลวงประชาบูรณะ  คณะกรรมการวัด และประชาชนตำบลท่าพระยา และตำบลใกล้เคียงช่วยกันพัฒนากิจการต่างๆ ของโรงเรียนเจริญขึ้นเป็นลำดับ

สัญลักษณ์
ตราประจำโรงเรียน
เรือนแหวนหัวพลอย  มงกุฎครอบ

ปรัชญาประจำโรงเรียน
ปัญญา  นรานัง  รัตนัง (ปัญญาเป็นรัตนะของเหล่านรชน)

คำขวัญประจำโรงเรียน
ซื่อสัตย์  กตัญญู  รู้หน้าที่

สีประจำโรงเรียน
สีชมพู -  เขียว

อักษรย่อชื่อโรงเรียน
พ.จ.จ.
# น้องสาวของผมคืออาจารย์เอโรมังกะ
น้องสาวของผมคืออาจารย์เอโรมังกะ  เป็นไลต์โนเวลญี่ปุ่น แต่งโดย สึกะซะ ฟุชิมิ และวาดภาพประกอบโดย ฮิโระ คันซะกิ ตีพิมพ์และจัดจำหน่ายโดย สำนักพิมพ์เดงเงกิบุงโกะ ซึ่งเป็นบริษัทในเครือบริษัทแอสกี้มีเดียเวิร์กส์ ดัดแปลงเป็นมังงะวาดโดย Rin เริ่มตีพิมพ์ลงในนิตยสาร เดงเงกิดะอิโอะ และดัดแปลงเป็นอนิเมะโดย เอ-1 พิกเจอร์ส เริ่มออกอากาศเมื่อเดือนเมษายน 2017

เนื้อเรื่อง
ตัวละคร

อิซึมิ มาซามูเนะ 


ตัวเอกของเรื่อง เป็นนักเรียนมัธยมปลายอายุ 15 ปี เมื่อสมัยเรียนอยู่มัธยมต้นนั้น เขาได้ชนะการประกวดจากการเขียนไลต์โนเวล ทำให้เขียนไลต์โนเวลตั้งแต่นั้นเป็นต้นมา และได้อาจารย์เอโรมังกะมาวาดภาพประกอบให้ ต่อมาเขารู้ว่าแท้ที่จริงแล้ว "อาจารย์เอโรมังกะ" นั้นก็คือน้องสาวของเขาเอง

อิซึมิ ซางิริ


น้องสาวของอิซึมิ มาซามูเนะ เป็นอาจารย์เอโรมังกะ เธอเป็นนักเรียนมัธยมต้นอายุ 13 ปี เธอเป็นฮิกิโกโมริ ไม่ยอมออกจากห้อง ทำให้พี่ชายต้องนำอาหารมาให้ที่ห้องเธอ

จินโนะ เมกุมิ


เพื่อนร่วมชั้นของซางิริ อดีตนางแบบมือสมัครเล่น เธออยากเป็นเพื่อนกับซางิริ บางครั้งเธอก็ทำตัวลามก

ยามาดะ เอลฟ์


นักเขียนไลต์โนเวลชื่อดังอายุ 14 ปี อาศัยอยู่ข้างบ้านของมาซามูเนะ 

ทากาซาโงะ โทโมเอะ


เพื่อนของมาซามูเนะทำงานพิเศษที่ร้านหนังมือแถวบ้าน

เซ็นจู มุรามาซะ


นักเขียนไลต์โนเวลผู้มียอดขายถึง 14.5 ล้านเล่ม 

คางุราซากะ อายาเมะ


บรรณาธิการของมาซามูเนะและมุรามาซะ

ยามาดะ คริส


ชิโด คุนิมิตสึ


สื่อ
ไลต์โนเวล
มังงะ
อนิเมะ
อ้างอิง

แหล่งข้อมูลอื่น
  
  
  ที่ เดงเงกิบุงโกะ 
  ที่ เดงเงกิดะอิโอะ
# มีแชล เจ้าชายที่ 14 แห่งลีญ
มีแชล เจ้าชายที่ 14 แห่งลีญ   เป็นพระโอรสพระองค์ใหญ่ในอ็องตวน เจ้าชายที่ 13 แห่งลีญ กับเจ้าหญิงอาลิกซ์ เจ้าหญิงแห่งลีญเป็นพระนัดดาในแกรนด์ดัชเชสชาร์ล็อตแห่งลักเซมเบิร์กกับเจ้าชายเฟลิกซ์แห่งบูร์บง-ปาร์มา เป็นพระภาคิไนยใน แกรนด์ดยุกฌ็องแห่งลักเซมเบิร์ก และเป็นพระญาติชั้นที่ 1 ใน แกรนด์ดยุกอ็องรีแห่งลักเซมเบิร์ก พระองค์สืบพระอิสริยยศ เป็น เจ้าชายที่ 14 แห่งลีญ ต่อจากพระบิดาที่สิ้นพระชนม์ไป พระองค์สมรสกับ เจ้าหญิงเอเลนอราแห่งลีญ มีพระบุตร 2 พระองค์
# เจ้าหญิงอาลิกซ์ เจ้าหญิงแห่งลีญ
เจ้าหญิงอาลิกซ์แห่งลักเซมเบิร์ก เจ้าหญิงแห่งลีญ (24 สิงหาคม พ.ศ. 2472 – 11 กุมภาพันธ์ พ.ศ. 2562)Princess Alix of Luxemborg Passed Away เป็นพระธิดาพระองค์สุดท้องในแกรนด์ดัชเชสชาร์ล็อตแห่งลักเซมเบิร์ก กับเจ้าชายเฟลิกซ์แห่งบูร์บง-ปาร์มา เป็นพระขนิษฐาในแกรนด์ดยุกฌ็องแห่งลักเซมเบิร์ก เป็นพระปิตุจฉา (อาหญิง) ใน แกรนด์ดยุกอ็องรีแห่งลักเซมเบิร์ก พระองค์สมรสกับ อ็องตวน เจ้าชายที่ 13 แห่งลีญ พระองค์จึงดำรงพระอิสริยยศเป็น เจ้าหญิงแห่งลีญ พระชายา มีพระบุตร 7 พระองค์ ต่อมาพระสวามีสิ้นพระชนม์ พระโอรสพระองค์ใหญ่สืบพระอิสริยยศเป็นมีแชล เจ้าชายที่ 14 แห่งลีญ พระองค์จึงดำรงพระอิสริยยศเป็น เจ้าหญิงม่ายแห่งลีญ

 พระอิสริยยศ 
24 สิงหาคม 2472 - 17 สิงหาคม 2493: เจ้าหญิงอาลิกซ์แห่งลักเซมเบิร์ก
17 สิงหาคม 2493 - 3 มีนาคม 2528: เจ้าหญิงอาลิกซ์แห่งลีญ
3 มีนาคม พ.ศ. 2528 - 21 สิงหาคม พ.ศ. 2548: เจ้าหญิงอาลิกซ์ เจ้าหญิงแห่งลีญ
21 สิงหาคม 2548 - 11 กุมภาพันธ์ 2562: เจ้าหญิงอาลิกซ์แห่งลักเซมเบิร์ก เจ้าหญิงม่ายแห่งลีญ
# สราวุธ วิเชียรสาร
สราวุธ วิเชียรสาร ชื่อเล่นชื่อ เต้ย เกิดที่ ปากน้ำโพ จังหวัดนครสวรรค์ เป็นทั้งผู้กำกับภาพยนตร์ ผู้กำกับละครโทรทัศน์ ผู้กำกับภาพ และนักเขียนบทภาพยนตร์ จบการศึกษาระดับปริญญาตรี สาขาภาพยนตร์ ภาควิชานิเทศศิลป์ คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง เมื่อปี พ.ศ. 2535 

เริ่มเข้าวงการด้วยการเป็นผู้ช่วยผู้กำกับภาพยนตร์สารคดีเรื่อง ถนนราชดำเนิน กำกับโดย พิเศษ สังข์สุวรรณ ในปี พ.ศ. 2536 และเข้าทำงานในตำแหน่งผู้ช่วยโปรดิวเซอร์และผู้ช่วยผู้กำกับ ในบริษัท วิชั่น โปร จำกัด ในการดูแลของ ยุทธนา มุกดาสนิท และ ม.ล. วราภา เกษมศรี และในปี พ.ศ. 2539 จึงเริ่มกำกับภาพยนตร์ไทยเรื่องแรกเรื่อง เพื่อเพื่อน เพื่อฝัน เพื่อวันเกียรติยศ (พ.ศ. 2540)

 ผลงาน 

 กำกับภาพยนตร์ 
 เพื่อเพื่อน เพื่อฝัน เพื่อวันเกียรติยศ (พ.ศ. 2540)
 102 ปิดกรุงเทพฯปล้น (พ.ศ. 2547) (ผู้กำกับร่วม)
 Ghost Game ล่า ท้า ผี (พ.ศ. 2549)
 11 12 13 รักกันจะตาย (พ.ศ. 2560)

 กำกับละครโทรทัศน์ 
 ถนนสายหัวใจ (พ.ศ. 2545)
 อยู่กับก๋ง (พ.ศ. 2548)
 ตามรอยพ่อ (พ.ศ. 2550)
 รักบ้านเรา (พ.ศ. 2551)
 ก่อน 18 (พ.ศ. 2553)
 พิมพวดี (ชุด บันทึกกรรม) (พ.ศ. 2554)
 แสงสุดท้าย (ชุด ความรัก ศรัทธา ปาฏิหาริย์) (พ.ศ. 2554)
 บางน้ำใส (พ.ศ. 2555)
 เรือนริษยา (พ.ศ. 2557)
 Project X แฟ้มลับเกมสยอง (พ.ศ. 2559)
 Project X แฟ้มลับเกมสยอง ซีซั่น2 (พ.ศ. 2560) 
 Touchdown Kiss วัยร้ายคว้าใจพิชิตฝัน (พ.ศ. 2561)
 ก็เคยสัญญา Love Songs Love Series (พ.ศ. 2561)
 Make Money วุ่นนักรักต้องประหยัด (พ.ศ. 2562)
Let Eat รักล้นพุง (พ.ศ. 2563)

 กำกับภาพ 
 ไอ้ฟัก (พ.ศ. 2547)
 มะหมา 4 ขาครับ 2 (พ.ศ. 2556)
 คู่กรรม (พ.ศ. 2556)
# พันธุ์วโรภาส เศวตรุนทร์
แพทย์หญิง พันธุ์วโรภาส เศวตรุนทร์ (เดิม: หม่อมเจ้าพันธุ์วโรภาส ภาณุพันธุ์; ประสูติ 4 สิงหาคม พ.ศ. 2476) เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช กับหม่อมมาลี ภาณุพันธุ์ ณ อยุธยา

 ประวัติ 
พันธุ์วโรภาส ภาณุพันธุ์ มีนามลำลองว่า ท่านหญิงน้อย' เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช กับหม่อมมาลี ภาณุพันธุ์ ณ อยุธยา (สกุลเดิม สุขเจริญ) ประสูติเมื่อวันที่ 4 สิงหาคม พ.ศ. 2476 เป็นพระนัดดาในสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช และเป็นพระราชปนัดดาในพระบาทสมเด็จพระจอมเกล้าเจ้าอยู่หัว หม่อมเจ้าพันธุ์วโรภาสมีเจ้าพี่เจ้าน้องร่วมหม่อมมารดาสององค์คือประภาพันธุ์ กรโกสียกาจ และหม่อมเจ้าสุริยพันธุ์ ภาณุพันธุ์

พันธุ์วโรภาส สำเร็จการศึกษาจากคณะแพทยศาสตร์ จุฬาลงกรณ์มหาวิทยาลัย และทรงงานเป็นแพทย์ที่โรงพยาบาลจุฬาลงกรณ์ ทรงเคยรักษาพระราชวุฒาจารย์ (ดูลย์ อตุโล) ในช่วงอาพาธหนักครั้งที่สองและเข้าพักรักษาตัวที่โรงพยาบาลจุฬาลงกรณ์ภาคแรก หลวงปู่ดุลย์ อตุโล ช่วงอาพาธหนักครั้งที่สอง ในปีพ.ศ. ๒๕๒๖ เข้าพักรักษาตัวที่รพ.จุฬา

พันธุ์วโรภาส ทรงคบหากับ นายแพทย์ชูช่วง เศวตรุนทร์ (บุตรเสวกโท พระพิพัฒน์ธนกิจ (ช่วง เศวตรุนทร์) กับเชื้อ พิพัฒน์ธนกิจ) ซึ่งเป็นอาจารย์คณะแพทยศาสตร์ จุฬาลงกรณ์มหาวิทยาลัย ตั้งแต่หม่อมเจ้าพันธุ์วโรภาสยังเป็นนิสิตอยู่ ต่อมาทรงกราบบังคมทูลลาออกจากฐานันดรศักดิ์เพื่อสมรสกับนายแพทย์ชูช่วง เมื่อวันที่ 31 มีนาคม พ.ศ. 2501ราชกิจจานุเบกษา, ประกาศสำนักพระราชวัง ที่ ๑/๒๕๐๑ เรื่อง พระราชทานพระบรมราชานุญาตให้ลาออกจากฐานันดรศักดิ์แห่งพระราชวงศ์, เล่ม 75, ตอน 32 ง, 22 เมษายน พ.ศ. 2501, หน้า 1354 และได้รับพระมหากรุณาธิคุณโปรดเกล้าฯ พระราชทานน้ำพระมหาสังข์ ณ วังไกลกังวล เมื่อวันที่ 12 พฤษภาคม พ.ศ. 2501 มีโอรส-ธิดาด้วยกันสี่คน ได้แก่
 พงษ์ภาณุ เศวตรุนทร์ อดีตปลัดกระทรวงการคลัง อดีตปลัดกระทรวงการท่องเที่ยวและกีฬา 
 ศาสตราจารย์ ทันตแพทย์หญิง ดร.รังสินี มหานนท์ สมรสกับ ศาสตราจารย์ นายแพทย์นิธิ มหานนท์ เลขาธิการราชวิทยาลัยจุฬาภรณ์
 ภาณพ เศวตรุนทร์
 ศักดิ์สถิต เศวตรุนทร์

 เกียรติยศ 

 4 สิงหาคม พ.ศ. 2476 – 31 มีนาคม พ.ศ. 2501 : หม่อมเจ้าพันธุ์วโรภาส ภาณุพันธุ์
 31 มีนาคม พ.ศ. 2501 : นางพันธุ์วโรภาส เศวตรุนทร์

 กรณียกิจ 
เมื่อวันที่ 15 กันยายน พ.ศ. 2559 แพทย์หญิงพันธุ์วโรภาส ได้เสด็จไปเป็นองค์ประธานในการพระราชทานเพลิงศพ ท่านหญิงสวรรณา วิชัยรัตน์ เจ้าพี่ ณ เมรุวัดธาตุทองบุคคลในข่าว 17/09/59

เมื่อเดือนธันวาคม พ.ศ. 2559 แพทย์หญิงพันธุ์วโรภาสได้ตามเสด็จรองศาสตราจารย์ ดร.ประภาพันธุ์ กรโกสียกาจ เจ้าพี่ร่วมมารดา เพื่อร่วมพระราชพิธีทรงบำเพ็ญพระราชกุศลวันคล้ายวันเฉลิมพระชนมพรรษาพระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระที่นั่งอมรินทรวินิจฉัย ในพระบรมมหาราชวัง

ลำดับสาแหรก
# อ็องรี อ็องตวน เจ้าชายรัชทายาทแห่งลีญ
อ็องรี อ็องตวน เจ้าชายรัชทายาทแห่งลีญ   เป็นพระโอรสพระองค์แรกใน มีแชล เจ้าชายที่ 14 แห่งลีญ กับ เจ้าหญิงเอเลนอราแห่งลีญ เป็นพระนัดดาใน เจ้าหญิงอาลิกซ์ เจ้าหญิงแห่งลีญ กับอ็องตวน เจ้าชายที่ 13 แห่งลีญ เป็นพระปนัดดาในแกรนด์ดัชเชสชาร์ล็อตแห่งลักเซมเบิร์ก กับเจ้าชายเฟลิกซ์แห่งบูร์บง-ปาร์มา พระองค์ได้รับการสถาปนาเป็น เจ้าชายรัชทายาทแห่งลีญ หลังจากพระบิดาสืบพระอิสริยยศต่อจากพระอัยกา
# หม่อมเจ้าอุทัยกัญญา ภาณุพันธุ์
หม่อมเจ้าอุทัยกัญญา ภาณุพันธุ์ (ประสูติ 24 ตุลาคม พ.ศ. 2476) เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช ประสูติแต่หม่อมพเยาว์ ภาณุพันธุ์ ณ อยุธยา และเป็นพระราชปนัดดาในพระบาทสมเด็จพระจอมเกล้าเจ้าอยู่หัว

 พระประวัติ 
หม่อมเจ้าอุทัยกัญญา ภาณุพันธุ์ มีนามลำลองว่า ท่านหญิงนิด ประสูติเมื่อวันที่ 24 ตุลาคม พ.ศ. 2476 เป็นพระธิดาพระเจ้าวรวงศ์เธอ กรมหมื่นภาณุพงศ์พิริยเดช ประสูติแต่หม่อมพเยาว์ ภาณุพันธุ์ ณ อยุธยา (สกุลเดิม นายนันท์) มีเชษฐาร่วมหม่อมมารดา คือ หม่อมเจ้านิพัทธพันธุพงศ์ ภาณุพันธุ์ เมื่อหม่อมเจ้าอุทัยกัญญามีชันษา 9 เดือน กรมหมื่นภาณุพงศ์พิริยเดชก็สิ้นพระชนม์ หลังจากนั้นหม่อมเจ้าวิไลกัญญา ภาณุพันธุ์ ชายาเอกของกรมหมื่นภาณุพงศ์พิริยเดชซึ่งมีพระเมตตาต่อพระบุตรองค์อื่น ๆ ของสวามี ทรงรับพระธิดาสามองค์ของกรมหมื่นภาณุพงศ์พิริยเดชที่ประสูติกับอนุภรรยามาชุบเลี้ยงดุจธิดาแท้ ๆ คือ ประภาพันธุ์ กรโกสียกาจ พันธุ์วโรภาส เศวตรุนทร์ และหม่อมเจ้าอุทัยกัญญา ภาณุพันธุ์ โดยอาศัยอยู่ร่วมกันจนกระทั่งหม่อมเจ้าวิไลกัญญาสิ้นชีพิตักษัย

หม่อมเจ้าหญิงอุทัยกัญญาเข้ารับราชการที่สำนักงานคณะกรรมการข้าราชการพลเรือน (ก.พ.) จนกระทั่งเกษียณอายุราชการในตำแหน่งข้าราชการพลเรือนระดับ 8 สังกัดสำนักนายกรัฐมนตรี

 กรณียกิจ 
หม่อมเจ้าอุทัยกัญญา ภาณุพันธุ์ ทรงปฏิบัติกรณียกิจในฐานะพระอนุวงศ์ในด้านศาสนา หม่อมเจ้าอุทัยกัญญามักเสด็จไปปฏิบัติธรรม บำเพ็ญกัมมัฏฐานอยู่บ่อย ๆ จนพระสงฆ์ที่วัดธาตุวังจาน จังหวัดนครพนม ได้รวบรวมเงินบริจาคจัดสร้างพระตำหนักสำหรับรับรองให้สมเกียรติกับฐานันดรศักดิ์ของเจ้านายที่มาปฏิบัติธรรม หม่อมเจ้าอุทัยกัญญาประทานชื่อว่า "ตำหนักอุทัยทรงธรรม" เมื่อวันที่ 15 กันยายน พ.ศ. 2563 และมีกรณียกิจด้านสถาบันการศึกษา ซึ่งส่วนใหญ่เกี่ยวข้องกับการระลึกถึงสมเด็จพระเทพศิรินทราบรมราชินี

การระบาดทั่วของโควิด-19 ในประเทศไทย หม่อมเจ้าอุทัยกัญญาทรงบริจาคเครื่องผลิตออกชิเจน ขนาด 10 ลิตร จำนวน 2 เครื่อง และเครื่องวัดออกซิเจนปลายนิ้ว จำนวน 100 ชุด รวมทั้งเครื่องปรอดไว้ไข้ จำนวน 100 ชุด ผ่านผู้แทนองค์แก่โรงพยาบาลส่งเสริมสุขภาพตำบลบ้านแม่กุ้งหลวง จังหวัดเชียงใหม่ เพื่อให้เจ้าหน้าที่ใช้ในการปฏิบัติหน้าที่

 พระเกียรติยศ 

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๐ ตอนที่ ๒๐๗ ง ฉบับพิเศษ หน้า ๖๘, ๓๑ ธันวาคม ๒๕๒๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๗ ตอนที่ ๖๔ ง ฉบับพิเศษ หน้า ๒๔๐๑, ๒๑ เมษายน ๒๕๒๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๗ ตอนที่ ๘๘ ง ฉบับพิเศษ หน้า ๒๘๙, ๒๘ พฤษภาคม ๒๕๓๓

 ตราประจำองค์ 
หม่อมเจ้าอุทัยกัญญามีตราประจำองค์ เป็นอักษรนาม อก. (มาจากพระนาม อุทัยกัญญา) โดยตัว อ มีสีชมพู และตัว ก มีสีเขียว เบื้องบนมีตราอาทิตย์อุทัย ซึ่งสื่อถึงสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ต้นราชสกุลภาณุพันธุ์

 พงศาวลี
# เจ้าหญิงคริสตินแห่งออร์เลอ็อง-บรากังซา
เจ้าหญิงคริสตินแห่งออร์เลอ็อง-บรากังซา  (เดิม เจ้าหญิงคริสตินแห่งลีญ) พระธิดาในอ็องตวน เจ้าชายที่ 13 แห่งลีญ กับเจ้าหญิงอาลิกซ์ เจ้าหญิงแห่งลีญ เป็นพระนัดดาในแกรนด์ดัชเชสชาร์ล็อตแห่งลักเซมเบิร์ก กับเจ้าชายเฟลิกซ์แห่งบูร์บง-ปาร์มา เป็นพระขนิษฐาใน มีแชล เจ้าชายที่ 14 แห่งลีญ และเป็นพระมาตุจฉาในอ็องรี อ็องตวน เจ้าชายรัชทายาทแห่งลีญ พระองค์เสกสมรสกับเจ้าชายอังโตนีอูแห่งออร์เลอ็อง-บรากังซา มีพระบุตร 4 พระองค์
# มือเหนือเมฆ
มือเหนือเมฆ เป็นละครโทรทัศน์แนว แอ็คชั่น ดราม่า อาชญากรรม พีเรียด สอดแทรกแนวคิดที่ว่า อำนาจไม่เคยนำมาซึ่งความสุข เรื่องราวของสามหนุ่มเพื่อนรักที่เลือกเดินกันคนละเส้นทางโดยต่างฝ่ายต่างเข้าไปอยู่ต่างแก๊งมาเฟียเพื่อสร้างความยิ่งใหญ่ เหนือทุกแก๊ง จนกลายเป็นจุดจบของมิตรภาพที่เคยมีต่อกัน สร้างโดย บริษัท9 บีเวอร์ ฟิล์มส์ สร้างจากบทประพันธ์โดย อรชร บทโทรทัศน์โดย พิง ลำพระเพลิง ออกอากาศ ทาง สถานีโทรทัศน์สีกองทัพบกช่อง 7  กำกับการแสดงโดย โอริเวอร์ บีเวอร์ นำแสดงโดย ชนะพล สัตยา,รพีภัทร เอกพันธ์กุล,ธันญ์ ธนากร,กวิตา รอดเกิด,ณัฐชา นวลแจ่ม,ป่านทอทอง บุญทอง ออกอากาศทุกวันพุธ-พฤหัสบดี เวลา 20.30 น. ทางช่อง 7 สี เริ่มตอนแรกวันพุธที่ 7 มิถุนายน พ.ศ. 2560−27 กรกฎาคม พ.ศ. 2560 ต่อจากละครพริ้งคนเริงเมือง โอริเวอร์ นำทีมนักแสดง บวงสรวงละคร มือเหนือเมฆ

ละครเรื่องนี้เคยถูกสร้างเป็นภาพยนตร์มาแล้วครั้งหนึ่งในชื่อเดียวกันเมื่อ พ.ศ. 2527 จากฝีมือการกำกับของ บัณฑิต ฤทธิ์ถกล นำแสดงโดย สรพงศ์ ชาตรี ศิรินันท์ โรจนธรรม รณ ฤทธิชัย พิมพ์ใจ พรหมมาลี โกวิท วัฒนกุล และ ภูมิ พัฒนายุทธ

 นักแสดง 
 ตัวละคร พ.ศ.2560ออกอากาศช่อง 7 HDบทประพันธ์อรชรบทโทรทัศน์พิง ลำพระเพลิงควบคุมการผลิตพิเชษฐ์ ศรีราชาโอริเวอร์ บีเวอร์กำกับการแสดงโอริเวอร์ บีเวอร์ผลิตโดย NINE BEVER FILMS COLTD ตัวละครนักแสดงจอมชนะพล สัตยาเฉียดรพีภัทร เอกพันธ์กุลบวรธันญ์ ธนากรบุญตากวิตา รอดเกิด พรพรรณณัฐชา นวลแจ่มจำปาป่านทอทอง บุญทองตัวละครนักแสดงสมทบสารวัตรอัศวินโอริเวอร์ บีเวอร์ ลุงแบนสามารถ พยัคฆ์อรุณ เจ้าสัวกิมศตวรรษ ดุลยวิจิตร เถ้าแก่บ้วนสุรวุฑ ไหมกัน เสี่ยเฮงเฉลิมพร พุ่มพันธ์วงศ์ จ้อย รัฐวิชญ์ สหยาใหญ่ศุภกรณ์ กิจสุวรรณสิชลกนิษฐรินทร์ พัชรภักดีโชติเต้ยชาลี เลิศโภคานนท์เตี้ยภุชงค์ สาดนอกแจ่ม สุธิตา เกตานนท์เจิม พิเชษฐ์ ศรีราชาจ่าฉ่ำ หลุยส์ เชิญยิ้มเวิ้ง นาครเกษม กษาปณ์ จำปาดิบ หลวงพี่พวง เชิญยิ้ม สุธรรม นิธิศ วงศ์เหรียญไทยปอมธนวิทย์ วงศ์สุวรรณตอง นพฤทธิ์ ศรีบุตรนัท วินัย เวียงย่างกุ้งกานดา วาเนสซ่า บีเวอร์ตัวละครนักแสดงรับเชิญผู้การคำรณ/สารวัตรคำรณพัสสน ศรินทุ จ่าประทิปวีระชัย หัตถโกวิทมลตา ด.ญ.ชวัลรัตน์ เจนจิตรานนท์ 

เพลงประกอบละคร
 เพลง ยิ่งรักยิ่งแค้น ขับร้องโดย ไท ธนาวุฒิ (เพลงเปิดเรื่อง) 
 เพลง  หยุดรัก ขับร้องโดย ศิริพร อรุณบุญสวัสดิ์ (เพลงปิดเรื่อง)
# เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน
เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน  เป็นภาพยนตร์แอนิเมชันที่ออกฉายในปี ค.ศ. 2009 ภาพยนตร์เรื่องนี้เป็นภาพยนตร์ภาคที่สามในภาพยนตร์ชุด เงือกน้อยผจญภัย ต่อจากภาพยนตร์เรื่อง เงือกน้อยผจญภัย ภาค 2 ตอน วิมานรักใต้สมุทร ซึ่งภาพยนตร์ภาคนี้เป็นเรื่องราวก่อนหน้าเหตุการณ์ที่จะเกิดในภาพยนตร์ภาคหนึ่ง และภาคสอง

เนื้อเรื่อง
เรื่องราวที่แปรเปลี่ยนแอเรียลให้เป็นเจ้าหญิงแห่งท้องทะเล นานมาแล้ว ก่อนที่แอเรียลจะอยู่บนโลกมนุษย์กับเจ้าชายอีริค เธอเป็นหนึ่งในธิดาทั้งเจ็ดผู้เป็นที่รักของเจ้าสมุทรไทรทันผู้ทรงอำนาจ แต่ขณะนั้นโลกใต้สมุทรเกิดปัญหาและเสียงเพลงกลายเป็นสิ่งต้องห้าม ในการผจญภัยในโลกแห่งมนต์วิเศษนี้ แอเรียลและเหล่าพี่สาว รวมถึงเซบาสเตียนและฟลาวน์เดอร์ เพื่อนผู้ซื่อสัตย์ก็ต้องต่อสู้เพื่อนำเสียงเพลงและมิตรภาพกลับมาสู่แอตแลนติกา

 นักแสดง (ผู้ให้เสียงพากย์) 
โจดี้ เบนสัน พากย์เป็น เจ้าหญิงแอเรียล
ทารา สตรอง พากย์เป็น อเดลล่า, แอนดริน่า
แพท แคร์โรล พากย์เป็น แม่มดมอร์กานา
บัดดี้ แฮคเก็ตต์ พากย์เป็น สคัตเทิล
พาร์กเกอร์ กริส พากย์เป็น ฟลาวน์เดอร์
จิม คัมมิงส์  พากย์เป็น ราชาไทรทัน, เชลล์โบว
ซามูแอล อี. ไรท์ พากย์เป็น เซบาสเตียน, ผู้บรรยาย
อันเดรีย โรบินสัน รับบท ราชินีอธีน่า (ตอนร้องเพลง)
โลแลเรย์ ฮิลล์ บัตเตอร์ รับบท ราชินีอธีน่า
# สโมสรฟุตบอลเรอัลมาดริดในฤดูกาล 2017–18
การแข่งขัน ฤดูกาล 2017–18 ของ สโมสรฟุตบอลเรอัลมาดริด ซึ่งเป็นฤดูกาลที่ 114 ของสโมสร และเป็นฤดูกาลที่ 87 ของการได้อยู่บนลีกสูงสุด. โดยเริ่มฤดูกาลตั้งแต่วันที่ 1 กรกฎาคม ค.ศ. 2017 ถึง 30 มิถุนายน ค.ศ. 2018.

ผู้เล่น

การซื้อขายนักเตะ
ย้ายเข้า

 รวมค่าใช้จ่ายในการซื้อนักเตะทั้งสิ้น: 40.5 ล้านยูโร

ย้ายออก

 รวมตัวเลขจำนวนเงินนักเตะขายออกทั้งสิ้น: 141 ล้านยูโร

รายได้สุทธิ:  100.5 ล้านยูโร

ก่อนเปิดฤดูกาลและกระชับมิตร

การแข่งขัน
ภาพรวม

ลาลิกา

ตารางคะแนน

ผลงานโดยรวม

ผลงานในแต่ละนัด

นัด

โกปา เดล เรย์

รอบ 32 ทีมสุดท้าย

รอบ 16 ทีมสุดท้าย

รอบก่อนรองชนะเลิศ

ซูเปร์โกปาเดเอสปัญญา

ยูฟ่าแชมเปียนส์ลีก

มาดริดเข้าร่วมการแข่งขันในรอบแบ่งกลุ่ม.

รอบแบ่งกลุ่ม

รอบแพ้คัดออก

รอบ 16 ทีมสุดท้าย

รอบ 8 ทีมสุดท้าย

รอบรองชนะเลิศ

รอบชิงชนะเลิศ

ยูฟ่าซูเปอร์คัพ

ฟุตบอลชิงแชมป์สโมสรโลก

มาดริดได้เข้าร่วมการแข่งขันในรอบรองชนะเลิศ.

รอบรองชนะเลิศ

สถิติ
สถิติการลงสนามและการทำประตู

|}

ผู้ทำประตู

อันดับผู้เล่นตำแหน่งลาลิกาโกปาเดลเรย์ยูฟ่าแชมเปียนส์ลีกอื่น1ทั้งหมด1 คริสเตียโน โรนัลโด260153442 แกเร็ธ เบล16131213 การีม แบนเซมา5141124 มาร์โก อาเซนซีโอ6212115 อิสโก710196 ลูกัส บัซเกซ431087 กาเซมีรู50117 บอร์ฆา มาโยรัล33109 โทนี โครส50005 มาร์เซลู2030 เซร์ฆิโอ ราโมส401012 นาโช3010413 ดานิ เซบาโยส20002 อัชรัฟ ฮาคีมี2000 ลูคา โมดริช1010เข้าประตูตัวเอง30014ทั้งหมด94113310148
1 รวมไปถึง ยูฟ่าซูเปอร์คัพ 2017, ซูเปร์โกปาเดเอสปัญญา 2017 และ ฟุตบอลชิงแชมป์สโมสรโลก 2017.

คลีนชีตส์

อันดับผู้เล่นลาลิกาโกปาเดลเรย์ยูฟ่าแชมเปียนส์ลีกอื่น1ทั้งหมด1 เกย์ลอร์ นาบัส7022112 กีโก กาซียา33107ทั้งหมด1033218
1 รวมไปถึง ยูฟ่าซูเปอร์คัพ 2017, ซูเปร์โกปาเดเอสปัญญา 2017 และ ฟุตบอลชิงแชมป์สโมสรโลก 2017.
# คริส คอร์เนลล์
คริส คอร์เนลล์ (20 กรกฎาคม ค.ศ. 1964 – 18 พฤษภาคม ค.ศ. 2017) เป็นนักดนตรีและนักร้อง-นักแต่งเพลงชาวอเมริกัน เป็นที่รู้จักดีในฐานะนักร้องนำวงและซาวด์การ์เดน และออดิโอสเลฟ เคยคว้ารางวัลแกรมมีมาแล้วถึงสองครั้ง และยังเป็นที่รู้จักในผลงานเดี่ยวของเขาอีกด้วย เริ่มมีผลงานบันทึกเพลงมาตั้งแต่ปี 1991 กับ Temple of the Dog วงดนตรีอันเป็นอนุสรณ์ระลึกถึงเพื่อนของเขา แอนดรูว์ วูด

คอร์เนลล์ ยังเป็นหนึ่งในผู้นำการเคลื่อนไหวของดนตรีกรันจ์ในยุค 1990 และยังรู้จักกันดีในฐานะนักแต่งเพลง มีเสียงร้องที่ใช้ช่วงเสียงเกือบครบสี่ออกเทฟ รวมทั้งเทคนิคการใช้พลังเสียงร้องที่สูง เขาปล่อยอัลบั้มเดี่ยวทั้งสี่สตูดิโออัลบั้มได้แก่ Euphoria Morning (1999) Carry On (2007) Scream (2009) Higher Truth (2015) และไลฟ์อัลบั้ม Songbook (2011) คอร์เนลล์ได้รับการเสนอเข้าชิงรางวัลลูกโลกทองคำจากเพลง "The Keeper" ซึ่งปรากฏภาพยนตร์ Machine Gun Preacher และยังเป็รผู้ร่วมแต่งเพลงประกอบภาพยนตร์ "You Know My Name" เรื่อง Casino Royale ซิงเกิลเดี่ยวครั้งสุดท้ายของเขาคือ "The Promise" ที่ได้แต่เพลงปิดให้แก่ภาพยนตร์ที่มีชื่อเดียวกัน เขาได้รับการลงคะแนนเสียงให้เป็น "นักร้องเพลงร็อกที่ยิ่งใหญ่ที่สุด" โดยผู้อ่านจาก Guitar World, มีรายชื่อในอันดับ 4 ของ "นักร้องเฮฟวีเมทัลในอันดับท็อป 100 ตลอดตาล" โดย Hit Parader,"Heavy Metal's All-Time Top 100 Vocalists". Hit Parader. November 2006 อยู่ในอันดับที่ 9 ของรายชื่อ "นักร้องนำที่ดีที่สุดตลอดกาล" โดย Rolling Stone อันดับที่ 12 ในรายชื่อ "22 Greatest Voices in Music" ของ MTV 

คอร์เนลล์เสียชีวิตจากการฆ่าตัวตายเมื่อวันที่ 18 พฤษภาคม ค.ศ. 2017 ในห้องพักของโรงแรมเอ็มจีเอ็ม แกรนด์ ดีทรอยต์ หลังจากคอนเสิร์ตของวงซาวด์การ์เดน เมื่อคืนก่อนหน้า